Den Vest-Sjællandske Avis, 1842-12-16
Udenlandske Efterretninger Spanien. Fra Barcelona erfares, at Natten imellem den 30te Novbr. og 1ste Decbr. og denne Dag have været meget alvorlige. Endeel af de opløste Batailloner vægrede sig ved at nedlægge Vaaden og forlangte en af Frankrig ved dette Lands Consul garanteret Amnestie. Men Regenten vilde ikke tilstede en Jntervention af Udlandet med Hensyn til en Forholdsregel, som beroer paa den indre Regjering. Den af Biskoppen præsiderede Junta frygtede for Udbrud af Folke-Uroligheder og søgte at paa skynde Regentens Jndrykning i Staden. Commandanterne over Madrider Nationalmilits have tilsendt Regenten en Adresse, for at tilsige ham deres Medvirkning til at forsvare Constitutionen og Jsabellas Throne samt det nuværende Regentskab. Paketbaaden "Mercurio" indtraf den 3die Decbr. til Marseille og medbragte Efterretninger fra Barcelona, hvorfra dette Skib var afseilet den 1ste om Morgenen, Kl. 5. Den 30te Rovbr. var der Underhandlinger mellem Espartero og den nye Junta; Espartero opholdt sig dengang i Sarrig. Juntaen havde opstillet følgende Betingelser for Stadens Capitulation: Zurbanos, van Halens og den politiske Chefs Bortfjernelse, Forandring af Garnisonen; Vedbliven af Nationalgardens nærværende Organisation; ingen Militair udskrivning. Journal des Debats tilføier: Juntaen forlangte ogsaa Garantier for Bomuldsmanufacturerne imod Jndførselen af Engelske Varer, som Hovedaarsag til Utilfredsheden i Catalonien og Uordenerne i Barcelona. Regenten hørte alvorlig og rolig paa disse Betingelser, og han svarede maadeholden, men uden at gaae ind paa et eller andet af Punkterne; "Loven, hvis Organ og Forsvarer jeg er, kan ikke indgaae nogen Betingelse med Tøilesløshed og Oprør; de factiose Jnsurgenters Batailloner maae øieblikkeligt nedlægge deres Vaaben, og Nationalgarden, maa rømme Citadellet og Forterne; det er de Skyldiges Sag, naar de kunne, at holde sig i Afstand fra Loven; men det er ikke Lovens Sag at garantere, deres Sikkerhed; og endelig, hvad de omtalte Manufacturer angaae, saa skulle Cortes raadslaae om deres Jnteresser, og jeg vil selv senere overveie, hvad jeg har at eragte hensigtsmæssigt for Cataloniens Vel. Regenten sluttede sin Tale med en gjentagende Trudsel om militaire Executioner og et Bombardement Det Første, han gjorde ved sin Ankomst, var, at han besøgte Fortet Montuich og inspicerede de i Staden opstillede Batterier. J Fortet Pio holdt et Antal Frivillige sig indesluttede. Juntaen har vel talt om at gjøre Modstand; men i Barcelona selv var man af den Mening, at Staden vilde underkaste sig, naar den saae de første Bomber. Talrige Udvandringer fra Spanien finde Sted; flere høie Officerer og Magistratspersoner ere flygtede til Perpignan. - Jun ten har udstedt en Proclamation til Barceloneserne. En befaling byder, at alle Vaaben skulle afleveres den 1ste om Eftermiddagen i Atarazanas. J Montjuich blev Espartero modtaget med Artilleriesalver. Det ministerielle Blad Patriota erklærer formelig, at den Engelske Gesandt ikke har nogen Jndflydelse paa de Forholdsregler, som tages med Barcelona. - Paris den 8de Decbr. Telegraphiske Depescher: Perpignan den 4de Decbr. Den 27de f. M. har der hersket nogen Bevægelse i politisk Henseende i Valencia. Terull har en provisorisk Junta dannet sig. J Vinaroz har en republikansk Opstand fundet Sted. Reisende, som Natten mellem den 2den og 3die Decbr. have forladt Barcelona, berette, at der blev ringet med Stormklokkerne, og at Folket raabte i Gaderne: "Dronning Christine leve! Dronning Jsabella leve! Vi frygte ikke Bomberne, vi ville forsvare os." Fra Perpignan den 5te Decbr., om Bombardementet: Jlden vedvarede; Folket erklærede, at det hellere vilde plante den Franske Fane end overgive sig. Catalonien reiser sig i Masse for at yde Barcelona Bistand. Nationalgarden er afmarscheret fra Girona og Fiqueras. De Britiske Krigskibes Ankomst for Barcelona har forbittret Folket. Disse Efterretninger bekræftes af Diligence-Conducteuren fra Figueras. Paa hele Veien har han hørt Stormklokkerne. Han saae Nationalgarden i Bevægelse under Raabet: "Ned med Espartero og Englænderne, Frankrig leve!" -